b'\n_START_ARTICLE_\nLu\xc4\x8dka \xc4\x8cehovin\n_START_SECTION_\n\xc5\xbdivljenje\n_START_PARAGRAPH_\nPo besedah akademika Franceta Bernika (2001), je gospa \xc4\x8cehovin ambiciozna, izjemno dejavna, \xc5\xa1ir\xc5\xa1e razgledana ravnateljica Kosovelove knji\xc5\xbenice, katera je zadol\xc5\xbeena za to, da je knji\xc5\xbenica v Se\xc5\xbeani sploh postala znana. Gospa \xc4\x8cehovin je tudi \xc4\x8dlan uredni\xc5\xa1kih svetov revije Knji\xc5\xbenica. Veliko je prispevala k slovenski kulturi, ko je spoznala dru\xc5\xbeino Sre\xc4\x8dka Kosovela in \xc5\xa1e danes do nje goji posebna \xc4\x8dustva. Poskrbela je predvsem, da je knji\xc5\xbenica v Se\xc5\xbeani dobila Kosovelovo zapu\xc5\xa1\xc4\x8dino, tako da \xc5\xa1e danes ohranja in goji Kosovelovo misel. _NEWLINE_S sestrami Kosovel je bila tudi v prijateljskih odnosih, z Anico Kosovel, kustosinjo Kosovelove rojstne spominske hi\xc5\xa1e, o Ton\xc4\x8dki Kosovel je napisala tudi \xc4\x8dlanek Pri Ton\xc4\x8dki lu\xc4\x8d gori, s katerim se spominja njunega prijateljstva. S Karmelo Kosovel sta si veliko dopisovali, njena pisma, ki jih je gospa \xc4\x8cehovin skrbno shranila pa so bila objavljena v knji\xc5\xbeni izdaji, katere uvodno besedo je sama napisala, spremno \xc5\xa1tudijo pa dr. Janez Vre\xc4\x8dko.\n_START_SECTION_\n\xc5\xa0olanje\n_START_PARAGRAPH_\nLu\xc4\x8dka \xc4\x8cehovin je \xc5\xa1tudirala sloven\xc5\xa1\xc4\x8dino in srbohrva\xc5\xa1\xc4\x8dino, kar je \xc5\xbeelela kasneje tudi pou\xc4\x8devati, vendar je zaradi razli\xc4\x8dnih okoli\xc5\xa1\xc4\x8din postala knji\xc5\xbeni\xc4\x8darka. Zaradi knji\xc5\xbeni\xc4\x8darskega poklica je v Delavski knji\xc5\xbenici v Ljubljani opravljala enomese\xc4\x8dno prakso in se tako seznanila z delovnimi procesi v knji\xc5\xbenici.\n_START_SECTION_\nDelo\n_START_PARAGRAPH_\nNjen knji\xc5\xbeni\xc4\x8darski poklic se je za\xc4\x8del, ko jo je poklical ob\xc4\x8dinski tajnik gospod Leopold Rener in ji predlagal, da bi prevzela Kosovelovo knji\xc5\xbenico. Tako je leta 1965 bila imenovana za ravnateljico Kosovelove knji\xc5\xbenice v Se\xc5\xbeani. Zaradi znanja, ki ga je potrebovala v knji\xc5\xbenici je veliko ve\xc4\x8derov pre\xc5\xbeivela v knji\xc5\xbenici in spoznavala knji\xc5\xbeni fond. Da bi si pove\xc4\x8dala znanje o knji\xc5\xbenici je opravila strokovni izpit, postopoma tudi zaposlovala in kasneje tudi dobila prve iz\xc5\xa1olane delavke v knji\xc5\xbenici. V obdobju, ko je \xc5\xbeelela popestriti knji\xc5\xbenico z dejavnostmi in je zaradi prostorske stiske ni mogla, je \xc5\xbee pomislila na drugo slu\xc5\xbebo in je zraven sprejela slu\xc5\xbebo tajnice Zveze kulturnih organizacij ob\xc4\x8dine Se\xc5\xbeana in jo opravljala pet let. Leta 2000 pa ji je uspelo in poskrbela je za to, da je knji\xc5\xbenica dobila nove prostore. Knji\xc5\xbenico je tudi, s pomo\xc4\x8djo likovnih sodelavcev spremenila v kulturno stavbo z vidno estetsko podobo, vanjo je vnesla barve, likovne umetnine, ki prikazujejo Kosovelov in \xc4\x8cernigojev avantgardizem. Avantgardizem se ka\xc5\xbee tudi na prizidku knji\xc5\xbenice, ki  je popisan s citati iz Kosovelovih Integralov. Med delovanjem je v knji\xc5\xbenici organizirala mladinski in domoznanski oddelek, organizirana je bila tudi nabava, obdelava gradiva, prireditvene dejavnosti. V zunanjih enotah Kosovelove knji\xc5\xbenice Se\xc5\xbeana se je razvila tudi bralna kultura, kar je zelo pomembno za ta del Krasa. Gospa \xc4\x8cehovin je znana tudi po organiziranju sre\xc4\x8danj, predvsem raznih kulturnih ve\xc4\x8derov, katere je vedno vodila sama, vedno pa je gostila pomembne osebnosti, umetnike in kulturnike.\n_START_SECTION_\nNagrade, priznanja\n_START_PARAGRAPH_\nZa svoje delo v knji\xc5\xbenici in za novosti, ki jih je bila vnesla v slovensko knji\xc5\xbeni\xc4\x8darstvo je leta 1975 dobila zaslu\xc5\xbeeno najvi\xc5\xa1je strokovno priznanje \xe2\x80\x93 \xc4\x8copovo diplomo.\n_START_SECTION_\nObjave, pomembna dela\n_START_PARAGRAPH_\nNapisala je veliko \xc4\x8dlankov za razne revije, v \xc5\xbee prej omenjeni reviji Knji\xc5\xbenica je napisala dva \xc4\x8dlanka povezana s Kosovelovo knji\xc5\xbenico v Se\xc5\xbeani. Napisala je kar 77 \xc4\x8dlankov, v katerih pi\xc5\xa1e predvsem o Sre\xc4\x8dku Kosovelu in o Avgustu \xc4\x8cernigoju, o Kosovelovi knji\xc5\xbenici, o gostih, ki jih je gostila v knji\xc5\xbenici in o drugih stvareh, ki se nana\xc5\xa1ajo na knji\xc5\xbeni\xc4\x8darstvo. Napisala je tudi referat \xc4\x8cernigoj in dru\xc5\xbeina Kosovel.\n_START_SECTION_\nDogodki v spomin na osebo\n_START_PARAGRAPH_\nGospa \xc4\x8cehovin je bila pobudnica ustanovitve Galerije Avgusta \xc4\x8cernigoja v Lipici. Gospa \xc5\xbee veliko let zbira dokumentacijo o galeriji, s pomo\xc4\x8djo ob\xc4\x8dine Se\xc5\xbeana pa je zanjo tudi vrsto let skrbela.'